
R E F E R A T   D E   A P R O B A R E
[bookmark: _Hlk169602644]privind aprobarea Studiului de oportunitate, a modalității de gestiune, a Regulamentului, a Caietului de sarcini și a draftului Contractului de 
concesiune de servicii, în vederea asigurării continuității organizării 
și prestării serviciului public de alimentare cu energie
 termică al municipiului Brad




În conformitate cu prevederile art. 8 alin.1 din Legea nr. 51/2006 a serviciilor comunitare de utilității publice, republicații, cu modificările și completările ulterioare, ”autoritățile administrației publice locale au au competența exclusivă, în condițiile legii, în tot ceea ce privește înființarea, organizarea, gestionarea și funcționarea serviciilor de utilității publice, precum și în ceea ce privește crearea, dezvoltarea, modernizarea, reabilitarea și exploatarea bunurilor proprietate publică sau private a unităților administrativ-teritoriale care compun sistemele de utilități publice”.
Serviciile de utilități publice se organizează și se gestionează cu respectarea prevederilor legale, potrivit hotărârilor adoptate de autoritățile deliberative ale unităților administrativ-teritoriale, în funcție de gradul de urbanizare și de gradul de dezvoltare ale acestora și în raport cu infrastructura tehnico - edilitară existentă.
Potrivit prevederilor art. 8 alin. 1 din Legea nr. 325/2006 a serviciului public de alimentare cu energie termică, republicată, ”Înființarea, organizarea, coordonarea, monitorizarea și controlul serviciului public de alimentare cu energie termică constituie obligația autorităților administrației publice locale”.
Totodată, în conformitate cu prevederile art. 8 alin. 2 lit. a, lit. n, lit. p și lit. q din același act normativ, ”în asigurarea serviciului public de alimentare cu energie termică autorităților administrației publice locale au în principal urmatoarele atribuții:
a) asigurarea continuităţii serviciului public de alimentare cu energie termică la nivelul unităţilor administrativ-teritoriale, în condiţiile legii;
  n) aprobarea documentaţiei de atribuire, care va include obligatoriu proiectul contractului de delegare a gestiunii ce urmează a fi atribuit şi anexele obligatorii la acesta - în cazul gestiunii delegate;
  p) elaborarea regulamentului serviciului public de alimentare cu energie termică, caietelor de sarcini şi contractelor de furnizare/prestare în baza regulamentelor-cadru, caietelor de sarcini-cadru şi contractelor-cadru de furnizare/prestare emise de autoritatea de reglementare competentă;
  q) stabileşte, dacă este cazul, în sarcina operatorului obligaţiile de serviciu public şi compensaţiile pentru obligaţiile de serviciu public.”
Autorităților administrației publice locale sunt libere să hotărască asupra modalității de gestiune a serviciului public de alimentare cu energie termică.
Modalitatea de gestiune a serviciului public de alimentare cu energie termică se stabilește prin hotărâre a autorităților deliberative ale unităților administrativ-teritoriale, în baza unui Studiu de oportunitate, în funcție de natura și starea serviciului, de necesitatea asigurării celui mai bun raport preț/calitate, de interesele actuale și de perspectivă ale unităților administrativ-teritoriale, precum și de mărimea și complexitatea sistemelor de utilițăți publice. Gestiunea serviciului public de alimentare cu energie termică prin Sistemul de Alimentare centralizată cu Energie termică se poate organiza în două modalități, respectiv prin gestiune delegată sau gestiune directă.
 Gestiunea serviciului public de alimentare cu energie termică din municipiul Brad s-a stabilit prin Hotărârea Consiliului Local nr. 34/2014, pe o perioadă de 10 ani, contractul actual de delegare a gestiunii urmând să expire în luna octombrie 2024. În acest context, se impune stabilirea modalității de gestiune a serviciului public de alimentare cu energie termică, cu aplicabilitate de la data expirării contractului aflat în vigoare la momentul actual și demararea procedurii de concesionare a serviciului precizat anterior pe o perioadă de 5 ani calendaristici.
  În vederea stabilirii modalității de gestiune a serviciului public de alimentare cu energie termică al municipiului Brad a fost realizat Studiul de oportunitate, elaborat în baza informațiilor relevant rezultate din funcționarea SACET Brad.
  Din concluziile Studiului rezultă că este oportună atribuirea gestiunii serviciului public de alimentare cu energie termică al municipiului Brad prin  gestiune delegată, pe o perioadă a contractului de delegare a gestiunii de 5 ani. 
  Potrivit prevederilor art. 8 alin. 3 lit. d, art. 22 alin. 2 lit. b, art. 23 alin. 1 lit. b și art. 29 din Legea nr. 51/2006 a serviciilor comunitare de utilității publice, republicată, cu modificările și completările ulterioare, ”gestiunea  delegată este modalitatea de gestiune în care autoritățile deliberative și executive, în numele unităților administrativ-teritoriale pe care le reprezintă, își asumă și exercită nemijlocit toate competențele și responsabilitățile ce le revin potrivi legii cu privire la furnizarea/prestarea serviciilor de utilități publice, respectiv la administrarea, funcționarea și exploatarea sistemelor de utilități publice aferenta acestora”.
             Valoarea estimată a serviciilor care necesită a fi prestate se ridică la aproximativ 75.000.000 lei (fără T.V.A.) (aproximativ 15.000.000 lei/sezon x 5 sezoane).
             Autoritatea contractantă – MUNICIPIUL BRAD va atribui contractul de concesiune a serviciului public de alimentare cu energie termică în conformitate cu prevederile Legii nr. 100/2016 privind concesiunile de lucrări și concesiunile de servicii, cu modificările ulterioare.
	  În contextul celor de mai sus am inițiat prezentul  proiect de hotărâre prin care am propus aprobarea Studiului de oportunitate, a modalității de gestiune, a Regulamentului, a Caietului de sarcini și a draftului Contractului de concesiune de servicii, în vederea asigurării continuității organizării și prestării serviciului public de alimentare cu energie termică al municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
	Am propus, de asemenea, mandatarea Primarului Municipiului Brad pentru ca, în numele și pentru Municipiul Brad, să semneze Contractul de delegare prin concesiune a gestiunii serviciului public de alimentare centralizată cu energie termică (SACET) în municipiul Brad.
	Invoc în susţinerea propunerii mele prevederile art. 8 alin.1, alin.3 lit. d, art. 22 alin. 2 lit. b, art. 23 alin. 1 lit. b și art. 29  din Legea nr. 51/2006 a serviciilor comunitare de utilități publice, cu modificările și completările ulterioare, ale art. 8 alin. 1, alin. 2 lit. a, lit. n, lit. p și lit. q din Legea nr. 325/2006 privind serviciul de alimentare cu energie termică, cu modificările și completările ulterioare, ale Ordinului nr. 91/2007 pentru aprobarea Regulamentului - cadru al serviciului public de alimentare cu energie termică, ale Ordinului nr. 92/2007 pentru aprobarea Caietului de sarcini - cadru al serviciului public de alimentare cu energie termică, cu modificările și completările ulterioare, ale Ordinului nr. 66/2007 privind aprobarea Metodologiei de stabilire, ajustare sau modificare a prețurilor și tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare, ale Ordinului nr. 483/2008 privind aprobarea Contractului - cadru de furnizare a energiei termice, ale Legii nr. 99/2016 privind achizițiile sectoriale, cu modificările și completările ulterioare, ale art. 11 alin. 1, art. 50 alin. 1 lit. a, art. 51 alin. 1, alin. 5, alin. 6, alin. 7, art. 52 alin. 1, art. 54, art. 66 alin. 1 și ale  art. 86 din Legea nr. 100/2016 privind concesiunile de lucrări și concesiunile de servicii, cu modificările și completările ulterioare, ale Hotărârii Guvernului nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de lucrări și concesiune de servicii din Legea nr. 100/2016 privind concesiunile de lucrări și concesiunile de servicii, cu modificările și completările ulterioare, ale art. 129 alin. 1, alin. 2 lit. d, alin. 7 lit. n și alin. 14 din O.U.G. nr. 57/2019 privind Codul administrativ, cu modificările și completările ulterioare, ale Legii nr. 52/2003 privind transparența decizională în administrația publică, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

